следните етапи:
 –управителят на инфраструктура (или организацията, отговаряща за подготовката на работните правила) предоставя на железопътното предприятие съответната информация на своя работен език;
 –Железопътното предприятие съставя първоначалния или актуализирания документ;
 –Ако избраният от железопътното предприятие език за ръководството за машиниста не е езикът, на който съответната информация е била първоначално предоставена, то железопътното предприятие е отговорно за вземане на необходимите мерки за превод, ако това е необходимо, и/или за осигуряване на обяснителни бележки на друг език.
 Управителят на инфраструктура осигурява изчерпателност и точност на съдържанието на документацията, предоставена на железопътното предприятие (железопътните предприятия).
 4.2.1.2.2Описание на линията и на съответното разположено по протежение на линията оборудване, отнасящо се за експлоатираните линии
 На машинистите се предоставя описание на линиите и съответното разположено по тяхното протежение оборудване, отнасящо се за линиите, по които те ще работят, и имащо значение за задачата им за управление на влаковете. Тази информация се събира в един документ, наречен „Пътна книга“.
 По-долу е даден списък на информацията, която се предоставя като минимум:
 –общите работни характеристики,
 –показване на възходящи и низходящи наклони,
 –подробна схема на линията.
 4.2.1.2.2.1Подготовка на пътната книга
 Форматът на маршрутната книга трябва да е подготвен по еднакъв начин за цялата използвана от влаковете инфраструктура на отделно железопътно предприятие.
 Железопътното предприятие отговаря за изчерпателното и правилно съставяне на пътната книга, като използва информацията, предоставена от управителя (управителите) на инфраструктура. Железопътното предприятие гарантира, че съдържанието на пътната книга е изчерпателно и точно, включително когато се групират промените в информацията, съдържаща се в пътната книга. Железопътното предприятие гарантира, че в пътната книга надлежно са описани експлоатационните условия, отнасящи се до характеристиките на линията и тези на возилото.
 Като ползва РИНФ, управителят на инфраструктура предоставя на железопътното предприятие като минимум информацията за пътната книга, дефинирана в допълнение Г2. В тази информация са включени относими сведения, които трябва да се вземат под внимание, за да се адаптира експлоатацията на влака към характеристиките на линията и тези на возилото. Докато съответните параметри в съответствие член 6 от Регламент за изпълнение (ЕС) .../... на Комисията
 3
 [Регламент за изпълнение (ЕС) .../... на Комисията от XXX г. относно общите спецификации за регистъра на железопътната инфраструктура и за отмяна на Решение за изпълнение 2014/880/ЕС], не станат достъпни чрез РИНФ, управителят на инфраструктура предоставя тази информация чрез други средства безплатно и колкото е възможно най-рано, но във всеки случай в срок от 15 дни за първото представяне, освен ако железопътното предприятие не даде съгласие за по-дълъг срок.
 Управителят на инфраструктурата информира железопътното предприятие за промените в информацията от пътната книга чрез РИНФ, когато тази информация стане налична, или чрез други средства, докато РИНФ позволява подобни функции.
 Управителят на инфраструктура осигурява изчерпателността и точността на съдържанието на документацията, предоставена на железопътното предприятие (железопътните предприятия). За спешни ситуации или за информация в реално време, непосредствената информация за железопътното предприятие съгласно допълнение Г2 се осигурява чрез подходящи алтернативни средства за комуникация на управителя на инфраструктура.
 4.2.1.2.2.2Изменение на информацията, която се съдържа в пътната книга
 Управителят на инфраструктурата, уведомява железопътното предприятие за всякакви постоянни или временни промени в информацията, предоставена